32001D0006
L 002/25
JURNALUL OFÍCIAL AL UNIUNII EUROPENE
DECIZIA COMISIEI
din 12 decembrie 2000
de recunoaștere în principiu a conformității dosarului prezentat pentru o analiză amănunțită în vederea posibilei includeri a QRD 133 WP (tulpina Bacillus subtilis QST 713) în anexa I la Directiva 91/414/CEE a Consiliului privind introducerea pe piață a produselor fitosanitare
[notificată cu numărul C(2000) 3747]
(Text cu relevanță pentru SEE)
(2001/6/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Directiva 2000/68/CE a Comisiei (2), în special articolul 6 alineatul (3),
întrucât:
(1)
Directiva 91/414/CEE (denumită în continuare „directiva”) stabilește crearea unei liste comunitare de substanțe active autorizate a fi încorporate în produsele fitosanitare.
(2)
La 19 aprilie 2000, firma AgraQuest a prezentat autorităților din Germania un dosar privind substanța activă QRD 133 WP (tulpina Bacillus subtilis QST 713), în vederea includerii acesteia în anexa I la directivă.
(3)
Autoritățile din Germania au indicat Comisiei că, după o analiză preliminară, rezultă că dosarul satisface cerințele de date și informații ale anexei II la directivă. În plus, ele consideră că dosarul cuprinde datele și informațiile prevăzute la anexa III la directivă, în ceea ce privește un produs fitosanitar care conține substanța activă respectivă. Ulterior, în conformitate cu dispozițiile articolului 6 alineatul (2), solicitantul a înaintat dosarul Comisiei și altor state membre.
(4)
La 1 septembrie 2000 dosarul a fost înaintat Comitetului permanent fitosanitar.
(5)
Articolul 6 alineatul (3) din directivă prevede confirmarea oficială, la nivel comunitar, a faptului că fiecare dosar este considerat ca satisfăcând, în principiu, cerințele de date și informații menționate la anexa II, precum și cerințele anexei III la directivă, pentru cel puțin un produs fitosanitar care conține substanța activă respectivă.
(6)
Această confirmare este necesară pentru a se permite analiza amănunțită a dosarului, precum și pentru a permite statelor membre să acorde autorizații provizorii pentru produse fitosanitare care conțin această substanță activă în conformitate cu articolul 8 alineatul (1) al directivei.
(7)
Prezenta decizie nu aduce atingere dreptului Comisiei de a cere solicitantului să prezinte statului membru raportor date sau informații suplimentare, în scopul clarificării anumitor puncte ale dosarului. Cererea de prezentare a unor date suplimentare necesare clarificării dosarului nu afectează termenul de prezentare a raportului menționat la punctul 9.
(8)
Statele membre și Comisia sunt de acord ca Germania să continue analiza amănunțită a dosarului pentru QRD 133 WP (tulpina Bacillus subtilis QST 713).
(9)
Germania raportează Comisiei concluziile analizelor sale, însoțite de recomandări privind includerea sau neincluderea substanței active, precum și de condițiile aferente, cât mai curând posibil și într-o perioadă de până la un an de la data publicării prezentei decizii.
(10)
Măsurile prevăzute de prezenta decizie sunt conforme avizului Comitetului permanent fitosanitar,
ADOPTĂ PREZENTA DECIZIE:
Articolul 1
Dosarul prezentat Comisiei și statelor membre de către AgraQuest, în scopul includerii lui QRD 133 WP (tulpina Bacillus subtilis QST 713) ca substanță activă, în anexa I la Directiva 91/414/CEE, dosar care a fost înaintat Comitetului permanent fitosanitar la 1 septembrie 2000, satisface în principiu cerințele de date și informații stabilite la anexa II la directivă. Dosarul satisface cerințele de date și informații stabilite la anexa III la directivă, în ceea ce privește un produs fitosanitar care conține QRD 133 WP (tulpina Bacillus subtilis QST 713), luându-se în considerare utilizările propuse.
Articolul 2
Prezenta decizie se adresează statelor membre.
Adoptată la Bruxelles, 12 decembrie 2000.